paragraph_text: NGC 1365, uključujući njegova dva vanjska spiralna kraka, širi se na oko 205 000 svjetlosnih godina. Različiti dijelovi galaksije trebaju različita vremena da naprave potpunu rotaciju oko jezgre galaksije, pri čemu vanjski dijelovi prečke završe jedan krug u oko 350 milijuna godina. NGC 1365 i druge galaksije ovog tipa postale su sve značajnije posljednjih godina novim zapažanjima koja ukazuju na to da Mliječni put može također biti prečkasta spiralna galaksija. Takve su galaksije prilično česte - dvije trećine spiralnih galaksija je s prečkom prema nedavnim procjenama, a proučavanje drugih može pomoći astronomima da razumiju našu galaksiju.